હવે જે બહુમુખ દેવો છે તે બધા Polyandry સમર્થક દેવો છે. સિંધુ સભ્યતાની મુદ્રામાં ત્રિમુખ-પશુપતિ યોગાસનમાં મળી આવે છે. રાવણના દસ મસ્તક માત્ર Polyandry ના સમર્થન માટે જ છે. સ્કન્દ કાર્તિકેય ષણ્મુખ છે જેને છ મસ્તકો છે. બ્રહ્માને ચાર મસ્તક છે પણ અહીં ભૂલ થઈ ગઈ, ચાર વેદને બ્રહ્માના ચાર મુખ તરીકે વર્ણવવા જતા Monogamy સમર્થકોની ભૂલ થઈ ગઈ એટલે બ્રહ્માની મૂર્તિપૂજા ન થાય અને મંદિરો ન બની શકે એવો શ્રાપ આપી પ્રતિબંધ મૂકી દેવામાં આવ્યો છે. ખાસ કરીને ઉત્તર ભારતમાં બહુમુખ દેવો અને તેમના મંદિરો જવલ્લે જ જોવા મળશે, જ્યારે દક્ષિણ ભારતમાં બહુમુખ દેવતાઓ સામે અણગમો નથી. શિવજીના પંચમુખ, ત્રિનેત્ર, ત્રિશૂળ, ત્રિપુડ, ત્રિદલ બિલ્વપત્ર, બહુમુખી રૂદ્રાક્ષો બધા Polyandry નું સમર્થન સૂચવે છે. Polyandry સમાજે બહુમુખ દેવો સ્વીકાર્યા એ જ્યારે Monogamy સમર્થકોએ દિવ્ય સ્વરૂપમાં બે થી વધુ હાથ સ્વીકાર્યા છે જેમ કે વિષ્ણુના ચાર હાથ.